โวย ร.ร.วิถีพุทธ ถูกเมิน-โดนตัดงบฯ อื้อ
จวก ศธ.ขาดความชัดเจนในการสนับสนุน วอน ประยุทธ์ อนุรักษ์ด่วน,นายวรเดช อมรวรพิพัฒน์ รองประธานคนที่ 4 สมาคมสภาองค์กรพระพุทธศาสนาแห่งประเทศไทย กล่าวว่า พล.อ.จรัล กุลละวณิชย์ ประธานสมาคมฯได้ลงนามในหนังสือถึง พล.อ.ประยุทธ์ จันทร์โอชา นายกรัฐมนตรี และ นพ.ธีระเกียรติ เจริญเศรษฐศิลป์ รมว.ศึกษาธิการ เพื่อเสนอให้อนุรักษ์โรงเรียนวิถีพุทธ เพราะตามที่กระทรวงศึกษาธิการ (ศธ.) ได้ดำเนินการโครงการโรงเรียนวิถีพุทธตั้งแต่ พ.ศ.2546 จนถึงปัจจุบัน มีโรงเรียนวิถีพุทธจำนวน 22,744 แห่ง ได้รับความร่วมมือจากหลายภาคส่วนทั้งคณะสงฆ์ และองค์กรเอกชน ทั้งยังมีการพัฒนาในด้านต่างๆมาตามลำดับ ได้รับผลที่ดีเป็นที่น่าพอใจ แต่ปรากฏว่าในช่วง 2-3 ปีที่ผ่านมา เกิดความสับสนในการดำเนินงานโรงเรียนวิถีพุทธ โดย ศธ.ได้ปรับลดงบฯที่จัดสรรให้กับโรงเรียนวิถีพุทธอย่างมาก ทั้งนี้ ปี 2553 ได้รับงบฯ 550,489,600 บาท แต่ในปี 2561 กลับได้รับงบฯเพียง 2,391,060 บาท,นายวรเดชกล่าวอีกว่า นอกจากนี้ ศธ.ยังไม่มีนโยบายในการสนับสนุนโรงเรียนวิถีพุทธ ทำให้โรงเรียนต่างๆเกิดความเข้าใจว่า ศธ.เพิกเฉย ละเลยโรงเรียนวิถีพุทธ แต่กลับมุ่งไปสนับสนุนโครงการโรงเรียนคุณธรรม ทำให้โรงเรียนที่เคยร่วมโครงการโรงเรียนวิถีพุทธหลายแห่งละทิ้งการเป็นโรงเรียนวิถีพุทธไป ทั้งที่การดำเนินงานของโรงเรียนวิถีพุทธมีความสำคัญ และสอดคล้องกับรากฐานทางวัฒนธรรมของไทย ซึ่งสมเด็จพระพุทธโฆษาจารย์ (ประยุทธ์ ปยุตฺโต) เจ้าอาวาสวัดญาณเวศกวัน นักปราชญ์ และนักการศึกษาทางพระพุทธศาสนาที่สำคัญของไทยเคยกล่าวไว้ว่า การสอนจริยธรรมตามหลักพระพุทธศาสนา หรือการนำพระพุทธศาสนามาใช้สอนจริยศึกษา เป็นการปฏิบัติที่สอดคล้องกับรากฐานทางวัฒนธรรม และพื้นเพทางจิตใจของคนไทย ดังนั้น จึงขอให้รัฐบาลกำหนดนโยบายให้ชัดเจนในการอนุรักษ์โรงเรียนวิถีพุทธ ทั้งให้การอุดหนุนงบฯเพิ่มขึ้น เพื่อให้การดำเนินงานโรงเรียนวิถีพุทธได้รับการพัฒนาอย่างต่อเนื่อง.
เสนอให้อนุรักษ์โรงเรียนวิถีพุทธ เพราะตามที่กระทรวงศึกษาธิการ (ศธ.) ได้ดำเนินการโครงการโรงเรียนวิถีพุทธตั้งแต่ พ.ศ.2546 จนถึงปัจจุบัน มีโรงเรียนวิถีพุทธจำนวน 22,744 แห่ง
โรงเรียนวิถีพุทธ,โรงเรียนคุณธรรม,งบประมาณ,องค์กรพระพุทธศาสนาแห่งประเทศไทย,กระทรวงศึกษาธิการ,การศึกษา